Sidste gang så vi, hvordan Renæssancen forvandlede Europa
fra en bunke pastinakker til et fornemt feriested fuld af malerier,
og hvordan denne opvågning førte til en række folkelige opstande,
der gav systemet røvfuld.
Men revolutionerne var kun lige begyndt.
Mennesket stod til endnu et spring frem ved at tæmme metal og elektricitet.
Fremskridt ville indlede en ny æra med bekvemmelighed og underholdning,
men også true eksistensen af alt liv på jorden.
Så det gik nogenlunde lige op.
I denne uge er det maskinernes fremkomst her på Jorden,
og også her i Cunk on Earth.
AFSNIT FIRE: MASKINERNE OVERTAGER MAGTEN
I århundreder har alt i naturen, fra mennesker til køer,
kørt på det her…
Frisk luft.
Har du ikke hørt om luft, så er det en usynlig gasblanding så vanedannende,
at vi får svære abstinenser, få minutter efter vi stopper på det.
Denne afhængighed gjorde luftens rival, vand, jaloux.
Vand måtte tage sig sammen.
Det måtte blive mere uundværligt for os, dets naturlige herrer.
Det mærkede varmen. Varme, der gjorde det til noget nyttigt.
Damp.
Damp kunne udnyttes til at drive alle slags maskiner.
Og intet sted gik dampamok som USA,
hvor det skulle ændre landet for altid.
For at forstå hvorfor, må vi desværre kigge på et kort.
Først havde bosættere holdt sig til kanten af Amerika,
og efterlod midten urørt, som en frossen tærte i en mikrobølgeovn.
Men amerikanerne dengang var ikke de ydmyge, beskedne mennesker,
de stadig ikke er i dag.
De troede på noget, der hed Manifest Destiny:
Troen på, at al jorden tilhørte dem,
og at Gud ønskede, de drog mod vest
for at tage den tilbage fra de indfødte, Gud havde placeret der ved en fejl.
Hvad er Manifest Destiny?
Det er en ideologi,
der fandtes i 1840'erne og 50'erne i USA,
om at USA havde en gudgiven ret til at overtage resten af kontinentet
og sprede dets værdier og dets dyder fra kyst til kyst.
-Så det var Guds plan? -Det var tanken.
Gør det jer ikke til Guds slaver?
Folk dengang ville nok sige, de var Guds missionærer på Jorden.
Så de følte, at de villigt gennemførte hans politik fremfor at blive tvunget.
Men I er da Guds kællinger.
Men at manifestere sin skæbne var farligt.
Man måtte krydse farligt landskab i en vakkelvorn vogn,
på randen af sult, eller mens man sked sig ihjel af dysenteri,
blev bidt af slanger eller slagtet af apacherne.
Det var næsten, som om Gud ikke ønskede det alligevel.
Men opfindelsen af damptoget ændrede alt det.
Damptoget lo i vognens ansigt. Ikke rigtigt. Det her er ikke en børnebog.
Amerikanerne slap dampmotorerne ud i naturen,
og de skabte ruter hen over landet og ændrede magtbalancen.
Nu kunne kampe med indianere foregå med høj hastighed
og med en tilhørende buffetvogn.
Takket være jernbanerne blev små byer dannet over hele Vesten.
De var hårde, lovløse steder,
hvor retfærdigheden blev håndhævet med pistolen,
og cowboys gjorde alt for at beskytte køer og drenge.
Kan du fortælle os, hvad det her er?
Dette er Colt Single Action Army-revolveren, Colt 45.
Man lader den her,
og så skal hanen tilbage ved hvert skud.
Kunne den kun dræbe folk i gamle dage?
Eller kan den også dræbe moderne mennesker?
Den kan desværre helt sikkert dræbe moderne folk
Den ser så gammel ud, næsten som et urværk, ikke?
Kommer kuglerne langsomt ud? Kunne man løbe fra kuglen?
Det kunne man bestemt ikke. Men ja, den ligner et urværk.
Den er som en urmekanisme med en cylinder.
-Syl-ænder? -Cylinder.
Hvor kommer kuglerne ud? Kommer de ud af røret?
Ja, det er løbet.
Må jeg holde den op og se ned i den?
Eller skyder den mig så i øjet?
Det er ildeset.
Ville det gøre ondt at blive skudt i øjet?
For øjet er bare en pose med vand, ikke?
Den brister sikkert bare og svier lidt,
men man ville bare kunne fortsætte.
Der er vist ingen gode steder at blive skudt.
Hvorfor føler menneskeheden behov for at opfinde dræbermaskiner som denne?
Og kan du holde dit svar kort, som til en lydbid?
Fordi vi er mennesker, formoder jeg?
Det er åbenbart i vores natur at kæmpe for ressourcer…
-…og mod andre mennesker. -Ja.
Vi kan ikke slippe det.
Ja, vi er vist bare bindegale.
Våben spillede en stor rolle i at forme USA og også i at dræbe mennesker.
Selv nu er brugen af skydevåben en integreret del af deres identitet.
Hvorfor har amerikanere ret til at dræbe med en pistol?
Det har de ikke. Mord er ulovligt i USA,
men de har ret til at eje våben.
-De har ret til at besidde våben. -Korrekt.
-Men man kan ikke sidde på våben. -Jo.
Kan man? Men det gør da ondt.
Nu er jeg ikke biolog,
men ja, det kunne nok godt gøre ondt.
Med dets cowboys, våben og damptogsture
blev USA kendt som de fries land,
hvilket må have overrasket alle slaverne.
Den barbariske praksis med slaveri var stadig udbredt i USA,
især i de sydlige stater.
Men da de endelig tænkte grundigt over det,
indså folk i de nordlige stater noget rædselsvækkende:
Inde i hver slave var et rigtigt menneske.
Norden spurgte Syden, hvilken slags USA, de ville leve i.
Et, hvor hvide snyltede på andre racer og behandlede dem som mindre,
eller et, hvor de lod, som om de ikke gjorde.
Skænderiet blev til borgerkrig,
og USA var næsten lige så polariseret, som det er i dag.
Borgerkrigen rev USA fra hinanden, ikke? Bror kæmpede mod bror.
Blev nogen så forvirrede, at de kæmpede mod sig selv?
Det tror jeg ikke.
Der har måske været ophidsede diskussioner inde i individer om,
hvilken side, man skulle slutte sig til, hvis det er det, du mener.
Hvorfor siger folk, at det var den første moderne krig,
når man tydeligt kan se på billeder, at det er længe siden?
Det er interessant, at du refererer til billederne,
for det er den første krig, hvor fotografi virkelig spillede en rolle.
Fotografier var en del af konflikten, og de dokumenterede volden.
Det må have været ret spændende at gå i fotobutikken efter
for at se, hvilke der var blevet gode og dårlige.
Efter fire lange år med krigsrelateret vold,
kom Norden ud på toppen, som jo allerede er nord alligevel.
Det var en sejr for den ubestridte konge af Norden, Abraham Lincoln.
Hvem var Abraham Lincoln?
Og hvorfor havde han alle de mærkelige tatoveringer på maven?
Jeg aner ikke, hvad du henviser til med tatoveringerne,
men han bliver nok set som den bedste præsident i USA.
Tilsyneladende havde han en snemand og en rødhals tatoveret på sin mave,
og rødhalsen havde et overskæg.
Jeg aner virkelig ikke, hvad du henviser til.
Nu da Lincoln var præsident, blev slaveriet endelig afskaffet
og erstattet med simple racefordomme.
Men Abraham Lincolns historie havde ikke en lykkelig slutning.
Fem dage efter Norden vandt, led han en frygtelig skæbne.
Han blev tvunget til at gå i teatret.
Han fik gjort en ende på pinen af en rar snigmorder.
Men desværre først i tredje akt.
Abraham Lincoln blev skudt i teaterbåsen.
Hvor er det på kroppen?
Du henviser til det fysiske sted, hvor han var, da han blev skudt,
hvilket var den præsidentielle bås ved Ford's Theater i Washington.
Og hvorfor blev han skudt? Fordi han ikke ville tage hatten af?
For det er irriterende i teatret, når nogen sidder foran en med hat på.
Han sad i præsidentens bås, så der sad vist ikke nogen bag ham.
Men han blev skudt af John Wilkes Booth, som kæmpede for Sydstaterne.
Hvordan påvirkede et skud i hovedet Lincolns evne til at lede?
Det gjorde en ende på den, for han døde 12 timer senere.
-Så han kunne ikke fortsætte. -Nej, ikke som lig, desværre.
Lincolns lys var muligvis blevet slukket, men USA skulle til at gøre det modsatte.
Amerikanerne havde leget med elektricitet,
siden Benjamin Franklin satte en nøgle på en dragesnor
for at låse op for lyn i himlen.
I 1878 fandt Thomas Edison ud af, hvordan man kunne bruge den kraft
til at gøre noget ekstraordinært.
Det er svært at forestille sig en verden, hvor Edison ikke opfandt pæren.
Og selvom man forestillede sig det, ville det være for mørkt til at se.
Hvordan så folk om dagen, før Edison opfandt lyset?
Lys kommer fra solen, så folk kunne se i løbet af dagen på grund af solen.
De skulle bruge pæren om natten, hvor der ikke er nogen sol,
og hvor man ikke kan se.
Så hvad brugte folk før pærer?
De brugte stearinlys eller olie.
Så vi havde dagslys om dagen, og vi havde stearinlys om natten.
Ja.
Så vi behøvede ikke pærer. Hans livsværk var meningsløst.
En anden af Edisons utrolige opfindelser var fonografen.
FORSKER
-Kan du få den til at stoppe? -Ja, selvfølgelig.
Det er utroligt, ikke? Vi er her nu,
men den stemme kommer fra flere år tilbage.
Hvis jeg taler ind i denne trompet,
kan jeg så spørge personen om, hvordan der er, hvor de er?
Nej, det kan du ikke. For optagelsen er lavet for over hundrede år siden.
Men det er en fonograf. Virker den ikke som en telefon?
Fonograf betyder "lydskrift" på græsk.
Så det betyder ikke telefon.
Så de kan høre os, men de kan ikke svare.
Nej… De kan ikke høre os. Vi hører dem. Vi hører deres optagelse.
De kan ikke høre os, og de kan ikke svare os.
-Det vil jeg ikke mene. -Hvad er så meningen med det?
Det er, at vi kan høre musik, stemmer og lyde.
Kan den så optage lyde, der ikke er sket endnu?
Nej.
Hvad med lyde, der er sket tidligere?
Hvis disse lyde blev optaget på det tidspunkt.
Den kan ikke opfange noget, der har været tidligere.
Den virker ret begrænset, må jeg sige.
Takket være Edisons pornograf,
kunne klassisk musik nu kede millionvis af publikummer.
Man spiller klassisk musik med et orkester.
Hvordan spiller man på et orkester?
Blæser man i det?
Eller er det en af dem, hvor man gnubber en pind mod strengene?
Orkestret er ikke et bestemt instrument.
Klart.
Et orkester er en samling af mange forskellige typer instrumenter.
Okay. Mere end ét instrument.
Så man skal bruge begge hænder og munden til at spille på et orkester.
Altså, dirigenten har brug for alle de ting,
men selve orkestret er en enhed,
der består af mange forskellige instrumenter.
Så man kunne ikke give et helt orkester et blæs?
Takket være Edison var lysets og lydens verden tæsket til underkastelse,
men en anden grænse forblev stædigt ubesejret:
Himlens verden.
Folk prøvede i årevis at bygge flyvende maskiner,
men de fleste tidlige pionerer kom sjældent længere
end deres første eksperimentelle dødsfald.
Men det ændrede sig, da brødrene Orville og Wilbur Wright
fremførte den første succesfulde juridiske udfordring af tyngdeloven.
Hvor lang var den første flyvning?
Den dag, hvor brødrene Wright gennemførte adskillige flyvninger,
var det ofte bare omkring hundrede meter.
Det kunne de bare være gået.
Ja, men det var ikke pointen.
Hvornår var første flyvning, der var lang nok til at kræve et toilet?
Da først kommercielle fly blev udviklet, blev distancerne længere,
og så fik passagererne brug for komfort
som at have toilet ombord.
Der må have været en første gang, nogen indså, de manglede et toilet.
Det er mere imponerende end Wright-brødrene.
Det har jeg aldrig tænkt på
som en særlig dramatisk eller spændende udvikling, er jeg bange for.
Hvorfor har cykler ikke toiletter?
Så behøvede man ikke stå af.
Måske bør jeg skrive det ned.
Selv uden toilet skulle Wright-brødrenes historiske flyvning
ændre transport for altid på måder, som stadig ikke er fuldt ud forstået.
Brødrene Wright foretog den første rigtige flyvning for over hundrede år siden.
Hvorfor er vi stadig ikke tættere på at vide, hvordan fly fungerer?
Men det er vi. Vi ved, hvordan de fungerer.
Men hvordan fungerer de i virkeligheden?
Vi har matematiske ligninger,
der beskriver den måde, luften bevæger sig over flyets vinger.
Kan du forklare, hvordan de fungerer, uden at ty til videnskab?
Det er svært ikke at forklare videnskaben bag det,
men på grund af formen på vingerne,
er kraften opad større end kraften nedad. Så det skubber flyet op i luften.
Det er din teori. Vil du høre min teori?
-Okay. -Jeg tror, de flyver på tro.
Det er bare, fordi vi tror på, at fly kan flyve, at de kan.
Så medierne må holde skuespillet kørende, for ellers begynder de at falde ned.
Det samme med wi-fi. Det kan umuligt være rigtigt.
Vi må bare spille med, ellers går alt i stå.
Himlen var blevet tæmmet. Nu var det vejens tur.
Det er svært at sige, hvem der opfandt den første bil.
For så mange mennesker prøvede,
at Wikipedia-siden er for lang til at læse.
Men det gør heldigvis ikke noget,
for i sidste ende blev kun én mand synonym med biler.
Manden, der lavede den første bestseller-bil,
og han hed Henry Model-T Ford.
Og ved et fantastisk tilfælde hed hans bil det samme.
Med sin firecylindrede 2,9 liters-motor,
der pumpede 20 hestekræfter ud og havde en top fart på 70 i timen,
var Model T Ford en dybt rædselsfuld bil.
Endnu værre end det, din mor kører i.
Man kan ikke slutte telefonen til. Ingen GPS eller musiksystem.
Der er ikke engang kopholder.
Ikke desto mindre var den marginalt bedre end en hest,
fordi den ikke sparkede en i hovedet, hvis man gik bag den.
Og i modsætning til et tog
havnede man sandsynligvis ikke ved siden af en psykopat.
Medmindre man samlede en blaffer op med en skruetrækker i lommen.
Men Henry Model-T Fords største genistreg var ikke selve hans bil,
men måden den blev lavet på.
I stedet for at ansætte én person til langsomt at lave en hel bil på egen hånd,
ansatte Ford masser af folk til hver at lave en lille smule af bilen
om og om igen,
og det revolutionerede kedsomhed på arbejde og livets meningsløshed.
Masseproduktion krævede en stor menneskemasse som arbejdsstyrke.
Millioner strømmede til USA for at prøve den amerikanske drøm.
Behovet for større fartøjer førte til opfindelsen af Titan 1C,
verdens første engangsubåd.
I årevis havde mennesket stirret på havet i længsel efter at synke som en sten,
og Titan 1C skulle gøre den drøm til virkelighed.
Det var en kæmpe succes.
På sin jomfrurejse sejlede Titan 1C
direkte fra Southampton til bunden af havet,
hvor de modige opdagelsesrejsende kunne nyde luksus
i de få øjeblikke, det tog dem at opdage,
at atmosfæren på havbunden ikke kunne indåndes.
Efter at have erobret lys, lyd, himlen, vejen og havets bund,
skulle menneskeheden til at opdage noget, den aldrig havde hørt om før,
med venlig hilsen fra en kvindelig forsker og kvinde, "Mary Curry,"
forfaderkvinden til stråling.
Hvordan indså Marie Curie,
at hun havde opdaget radioaktivitet, hvis den er usynlig?
Marie Curie opfandt ordet radioaktivitet.
Og radioaktivitet er, når et stof som radium, polonium eller plutonium
afgiver masser af energi og går naturligt i opløsning.
Så det er en rigtig ting, selvom det er usynligt.
Ja, mange rigtige ting er usynlige.
Så det er ligesom chakraer og energifelter,
der er på indersiden af ansigtet, som forbinder til ens stjernetegn
og påvirker ens måde at optage gluten. De findes også, ikke?
-Det tror jeg ikke. -Jeg tror, de er findes.
Min tante Carol justerer folks chakraer. Hun tager 80 pund i timen.
Hvis hun tjener den slags penge,
kan det vel ikke være vrøvl?
Tragisk nok var Curies nysgerrighed fatal.
Langtidseksponering til stråling menes at have bidraget til hendes død.
Det virker ikke fair, at når en mandlig forsker som Bruce Banner
bliver udsat for gammastråling,
så bliver han en superhelt.
Han får sin egen tegneserie og filmfranchise.
Marie Curie dør bare.
Han fik lov til at være Hulken.
Det er ikke fair, vel? Er det patriarkatets skyld?
Og hvad er et patriarkat egentlig?
Samtidig arbejdede andre, mindre kvindelige forskere på egne teorier.
Fysiker og professionel tungemodel Albert Einstein
kom med sin relativitetsteori, E er lig med MC2,
som ingen forstår, selv i dag.
Jeg nævner det kun, fordi det senere viser sig at være vigtigt.
Einstein mente, at intet er hurtigere end lysets hastighed,
men skygger går hurtigere end lyset.
Hvis jeg skinner et lys fra en fakkel mod den væg,
men jeg holder faklen bag mit hoved,
kommer min skygge derhen før lyset.
Hvordan ville Einstein forklare det?
Han ville sige, at det sker så hurtigt, at man ikke kan se det ordentligt.
Han har altid et svar, hva'?
Det 20. århundrede fik en forrygende start,
da videnskaben sked den ene innovation ud efter den anden,
så vi næsten ikke kan nå at klippe dem sammen.
Men nogle af disse nye opfindelser havde en mørk side,
som kunne bruges til at dræbe mennesker. Og ikke på en gode måde.
Den 1. verdenskrig var kendt som "krigen til at afslutte alle krige,"
selvom nogle historikere nu hævder, den ikke gjorde det.
Men det var den første højteknologiske krig,
med flyvemaskiner, maskingeværer og kampvogne,
der rejste sig for at bekæmpe de mennesker, der havde skabt dem.
Selvom de var uden tro, ideologi, hjerte eller sjæl,
sejrede dræbermaskinerne.
Slutresultatet var: Våben, 20 millioner point, mennesker, nul.
Når mennesker går i krig, ser det altid ret kaotisk ud.
Er der en del råben involveret?
Der er ofte en masse råben. Det kan være kommandoer, der råbes.
Det kan også være skrigene fra mennesker, der dør.
Så der er en risiko for tinnitus, hvis man står i nærheden.
Det er en skam, vi bliver ved med det.
Jeg prøver ikke at være kontroversiel,
men generelt virker krig til at være lidt spild.
Det virker til at være en meget populær aktivitet for mennesker.
Måske er det bare i vores natur.
Hvad får os som skabninger til vende os mod hinanden?
Og kan du holde svaret til én kort sætning?
For ellers bliver klipperne skidesure.
Frygt, ære og interesser.
-Virkelig? Er det de tre? -I en nøddeskal.
Jeg ved ikke, hvem der redigerer dette, men det må være nok.
Barbariet under 1. verdenskrig
inspirerede en bred vifte af rystende krigsdigte og pacifistisk litteratur,
udgivet årtier før udgivelsen af den ikke-relaterede belgisk techno-hymne
"Pump Up the Jam."
ANDRE KUNSTNERE, HVIS NAVNE BEGYNDER MED "T", INKLUDERER THE CURE,
THE ISLEY BROTHERS OG THE VELVET UNDERGROUND
DA DENNE VIDEO FØRSTE GANG BLEV UDSENDT, FRYGTEDE PUBLIKUM, AT DEN VAR ÆGTE,
OG AT MARMELADE VILLE BLIVE PUMPET IND I DERES HJEM GENNEM SKÆRMEN
HVIS DU SKAL UD, GIDER DU SÅ KØBE MIG EN COKE ZERO OG EN TWIX?
UNDSKYLD - JEG VILLE HAVE SKREVET DET TIL ASSISTENTEN
Millioner af unge mænd døde under krigen,
men heldigvis havde menneskeheden opdaget en ny slags mand: Kvinden.
Kvinder havde altid eksisteret i baggrunden af historien,
for det meste brugt som menneskelige kæledyr til mænd,
tolereret for deres magiske evne til at spytte friske mennesker ud
gennem deres forhuller.
Men i begyndelsen af det 20. århundrede opdagede samfundsforskere noget utroligt:
En kvinde kunne gøre alt som en mand uden absolut at skulle tale om det.
De fik også stemmeret.
Endelig kunne kvinder vælge, hvilken mand der skulle bestemme.
Kvinder begyndte at slippe ud af deres traditionelle uniformer,
og klædte sig mindre som hjemsøgte møbler og mere som kiksede drenge.
De drak, røg og dansede i høj fart med en forfærdelig billedhastighed.
Samtidig i Hollywood
var en helt ny form for underholdning ved at blive opfundet: Film.
I modsætning til en bog
behøvede man ikke at koncentrere sig eller bruge sin fantasi.
Alle, selv meget dovne eller dumme, kunne hygge sig
ved blot at sætte sig ned og stirre på en skærm, som I gør nu.
Ikke desto mindre var tidlige film noget værre lort, som I kan se.
Men takket være film som denne kan vi se, hvordan livet var i gamle dage.
Alle bevægede sig meget hurtigt og faldt meget.
Hvorfor bevæger folk i gamle film sig så hurtigt?
Er det, fordi de er på kamera første gang og er nervøse,
eller fordi det var en stumfilm,
så de hørte ikke instruktøren råbe, de skulle sætte farten ned?
Kameraernes billedhastighed var anderledes dengang, end den er nu.
Så det er vores skyld.
Vi afspiller for hurtigt, så skuespillerne må skynde sig
for at sikre, at de kan få hele historien ind før rulleteksterne.
De må gå i panik. Hvad hvis de ikke kan følge med?
Klipper filmen så til et rum uden skuespillere i endnu?
Bare optagelser af et tomt rum.
Skuespillerne spiller ved normal hastighed.
Det er bare hastigheden af afspilningen,
der gør, at de virker til at bevæge sig hurtigt.
Kan vi kommunikere med skuespillere i film
og sige, det er okay og bede dem slappe af?
Nej. De er alle døde nu.
Tidlige film havde undertekster,
så folk stadig kunne se dem med deres telefoner på lydløs.
Men inden alt for længe fandt de også ud af at lave lyd.
Hvad var mere tilfredsstillende for dig?
Læsning var endelig overflødigt.
Det skrevne ords århundreder lange tyranni var endelig slut.
Men alle idéer om, at menneskeheden var på vej mod en håbefuld ny æra
skulle snart skides i laser.
Mørke skyer samlede sig over Europa,
da et reboot af verdenskrig-franchisen snart skulle bryde ud.
Snart blev verden kastet ud i endnu en global krig,
og da denne krig kørte på endnu mere forfærdeligt maskineri end den forrige,
virkede blodbadet til at være endeløst.
Så fik amerikanerne en idé.
I stedet for at kaste tusindvis af små bomber over Japan, som i Tyskland,
kunne de bare smide én stor bombe.
Ved at bruge Einsteins teorier, som jeg klogt nævnte tidligere,
startede de Manhattan-projektet, drevet af mænd med hatte på,
som fandt på noget frygtindgydende:
En atombombe kaldet Little Boy,
det mest kraftfulde og unøjagtigt navngivne våben nogensinde.
Hvor magtfuld var Little Boy? Lad os sige det sådan:
Var bomben blevet smidt på min ekskæreste Seans hus i Westhoughton,
ville alt fra Chequerbent-rundkørslen ved A58-afkørslen
til blomsterhandleren ved Hart Common Golf Club være blevet totalt ødelagt.
Den første eksplosion ville have fordampet Sean,
mens det vintage Pac-Man-arkadespil,
han brugte hele min fødselsdagsweekend på at restaurere
næsten helt sikkert ville være gjort uspilleligt
af den rasende ildstorm, der fulgte.
Alt fra Wigan til Bolton ville være brændt op.
Middlebrook, væk. Bickershaw, væk.
Hindley Green, glem det.
Atombombens ubeskrivelige rædsel sluttede 2. verdenskrig.
Alle havde fået nok,
og for anden gang i afsnittet besluttede folk aldrig at føre krig igen.
Et løfte, der ikke ville blive brudt før hele 52 sekunder inde i afsnit fem.
Er det ikke fortrøstningsfuldt, at vi ikke har atomvåben i dag?
Hvad mener du med "vi"?
Briterne har atomvåben, og har for nylig besluttet at øge
antallet af sprænghoveder, de besidder.
Jo, men de er fulde af løst krudt, ikke?
Nej, det er fuldt funktionelle missiler med atomsprænghoveder.
Mange andre stater har dem.
Truslen med atomødelæggelse er stadig ganske relevant for os.
Okay, kan vi tale om noget lidt mere muntert?
Hvad som helst.
-Kan du lide ABBA? -Jeg elsker ABBA.
-Gør du? -Ja.
-Hvad er din yndlings ABBA-sang? -"Dancing Queen."
"Dancing Queen," ja.
Ja, den er god, ikke?
Næste gang ser vi, hvordan en kold krig mellem øst og vest
banede vejen for rock 'n' roll, hvilket banede vejen for hippier,
hvilket banede vejen for Steve Jobs, der banede vej for smartphones,
hvilket banede vejen for sociale medier,
hvilket ville bane vejen for at omgøre al menneskehedens fremskridt til nu.
Sociale medier har polariseret folk, ikke? Ligesom det er sket med bjørnene.
-Hvilke? -Dem ved polarcirklen.
Tekster af: Jesper Sodemann